Winifred Kastner

Winifred Kastner JP MBE (alizaliwa Winifred Stubbs; 29 Juni 1903 - 10 Februari 1987) alikuwa mtangazaji wa redio aliyezaliwa Uingereza, kiongozi wa jamii na mfanyakazi wa ustawi nchini Australia. Alikuwa kiongozi mashuhuri katika mashirika kadhaa ikiwemo Country Women's Association na Federated Association of Australian Housewives vyenye malengo ya kutetea maslahi ya wanawake na familia.

Maisha
Kastner alizaliwa katika eneo la East Midlands nchini Uingereza katika mji wa Chesterfield. Alikuwa mtoto wa kwanza wa Florence (aliyezaliwa Blank) na baba yake aliitwa Ernest Stubbs na alikuwa na ndugu wanne. Baba yake alikuwa mtengenezaji wa mifumo ya nguo. Alisomea sanaa katika mji wa karibu wa Sheffield kuanzia umri wa miaka kumi na sita na alihitimu kufundisha sanaa na ufundi. Mwaka 1930 alihamia Australia ambako aliwasilisha ujuzi wake katika kituo cha redio cha 6WF. Kituo hicho kilijulikana sana miongoni mwa wanawake wa vijijini Australia na mwaka 1932 alijiunga na Country Women's Association na kuanza kuzuru maeneo ya vijijini akionyesha ufundi wa mikono kwa niaba ya Country Women's Association na kituo cha redio cha 6WF. Mwishoni mwa mwaka huo aliolewa na kuwa Winifred Kastner katika kanisa moja huko Perth. Yeye na dereva wa teksi Eric Oscar Kastner walipata mtoto mmoja.

Mwaka 1940 alikuwa Rais wa tawi la Perth la Federated Association of Australian Housewives  chama  chenye lengo la kushirikiana katika masuala ya kijamii,kiuchumi na ustawim wa familia. Katika mwaka huohuo alijiunga na Women's Service Guilds of Western Australia chama chenye kushughulikia masuala ya kijamii na pia aliongoza mikutano ya kuwahamasisha wanawake wa Australia kusaidia juhudi za vita.

Mwaka 1945 alianza kushirikiana na Princess Margaret Hospital for Children ambacho pia kililenga kuhimiza kushirikiana katika huduma na harakati za kijamii, ambako alipanga shughuli za ufundi wa mikono na huduma ya kukopesha vitabu kwa watoto wagonjwa. Aliteuliwa kuwa Mkurugenzi wa Ufundi wa Mikono katika hospitali hiyo.

Mwaka 1952 yeye (akiwa Rais wa Women's Service Guilds of Western Australia) pamoja na Gertrude Rushton (akiwa katibu) walihusika katika ujumbe kwa waziri mkuu wa jimbo la Australia na mkutano wa hadhara uliolenga kuboresha haki za Waaborijino wa Australia. Katika mwaka huohuo aliteuliwa kuwa JP na alijitolea kwa miaka 24 hadi kuwa Rais wa Women Justices Association  ambalo ni shirika la majaji wanawake leney lengo la kuendeleza haki  katika mfumo wa mahakama na jamii wa jimbo hilo. Mwaka 1953 alitetea haki ya wanawake kupiga kura akisema "Inapaswa kuwa haki ya mwanamke kuhukumiwa na kutawaliwa na asilimia 50 ya jinsia yake mwenyewe". Katika mwaka huohuo alikuwa mmoja wa Waustralia takribani 11,000 waliopokea medali ya  Queen Elizabeth II Coronation Medal na mwaka 1976 alitunukiwa MBE.

Kifo na urithi
Mwaka 1979 kitabu "Reflections : profiles of 150 women who helped make Western Australia's history" kilichapishwa na Kastner alikuwa mmoja wa wanawake 150 waliotambuliwa. Kastner alifariki Nedlands mwaka 1987.

Marejeo

Jamii:wanaharakati wa Uingereza
Jamii:wanaharakati wa Australia
Jamii: WikiGap JWK 2026